CELEX: 62010CN0101
Language: fi
Date: 2010-02-23 00:00:00
Title: Asia C-101/10: Ennakkoratkaisupyyntö, jonka Oberste Berufungs- und Disziplinarkommission (Itävalta) on esittänyt 23.2.2010 — Gentcho Pavlov ja Gregor Famira v. Ausschuss der Rechtsanwaltskammer Wien

22.5.2010   
            
            
               FI
            
            
               Euroopan unionin virallinen lehti
            
            
               C 134/18
            
         Ennakkoratkaisupyyntö, jonka Oberste Berufungs- und Disziplinarkommission (Itävalta) on esittänyt 23.2.2010 — Gentcho Pavlov ja Gregor Famira v. Ausschuss der Rechtsanwaltskammer Wien
   (Asia C-101/10)
   2010/C 134/28
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Oberste Berufungs- und Disziplinarkommission
   
      Pääasian asianosaiset
   
   
      Kantajat: Gentcho Pavlov ja Gregor Famira
   
      Vastaaja: Ausschuss der Rechtsanwaltskammer Wien
   
      Ennakkoratkaisukysymykset
   
   
               1)
            
            
               Oliko Euroopan yhteisöjen ja niiden jäsenvaltioiden sekä Bulgarian tasavallan välisestä assosioinnista tehdyn Eurooppa-sopimuksen (1) 38 artiklan 1 kohtaa sovellettava 2.1.2004 ja 31.12.2006 välisenä aikana välittömästi menettelyssä, joka koski Bulgarian kansalaisen merkitsemistä käytännön harjoittelua suorittavien asianajajien luetteloon?
               Jos ensimmäiseen kysymykseen vastataan myöntävästi:
            
         
               2)
            
            
               Oliko Euroopan yhteisöjen ja niiden jäsenvaltioiden sekä Bulgarian tasavallan välisestä assosioinnista tehdyn Eurooppa-sopimuksen 38 artiklan 1 kohta esteenä sille, että asianajajia koskevan Itävallan lain (Rechtsanwaltsordnung) 30 §:n 1 ja 5 momenttia, joiden nojalla käytännön harjoittelua suorittavien asianajajien luetteloon merkitseminen edellyttää muun muassa Itävallan kansalaisuuden tai sen kanssa samanvertaisena pidettävän kansalaisuuden todistamista, sovellettiin 2.1.2004 tehtyyn itävaltalaisen asianajajan palveluksessa työskentelevän Bulgarian kansalaisen hakemukseen, joka koski merkitsemistä käytännön harjoittelua suorittavien itävaltalaisten asianajajien luetteloon ja lupatodistuksen myöntämistä asianajajia koskevan Itävallan lain 15 §:n 3 momentin mukaisesti, sekä sille, että hakemus hylättiin pelkästään kansalaisuuden perusteella, vaikka muut edellytykset täyttyivät ja Itävaltaan oli myönnetty sijoittautumis- ja työlupa?
            
         
      (1)  EYVL L 358, 31.12.1994, s. 3